### | | | | --- | --- | | | | | --- | | **Byråd** 17. december 2019 Sagsnr. 710-2019-27495 Dok.nr. 710-2019-258455 Sagsbehandler DPKMAJ | | 192.                Resultater af brugertilfredshedsundersøgelse ved Jobcenter [adresse] og Ydelsescentret 2019 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | AU, ØK, BY |
| Lovgrundlag |  |

###

**SAGENS INDHOLD**

Byrådet forelægges i denne sag resultaterne af en
brugertilfredshedsundersøgelse ved Jobcenter [adresse] og Ydelsescentret.
Brugertilfredshedsundersøgelsen er blevet gennemført i perioden 10. september
2019 til 10. oktober 2019.

Formålet med brugertilfredshedsundersøgelsen er at undersøge borgernes
tilfredshed med Jobcenter [adresse] og [adresse] service.

Brugertilfredshedsundersøgelsen er baseret på besvarelser fra borgere, der har
været til samtale med deres sagsbehandler i Jobcenter [adresse] og Ydelsescentret
inden for undersøgelsesperioden. 389 borgere har deltaget i undersøgelsen. Det
svarer til en svarprocent på 41 %.

Nogle borgere har i forbindelse med besvarelse af undersøgelsen afgivet uddybende
kommentarer. Disse tilgår afdelingslederne til intern brug i den videre
opfølgning. Arbejdsmarkedsudvalget forelægges kommentarerne på møde 4. december
2019.

Der blev foretaget en tilsvarende brugertilfredshedsundersøgelse af borgernes
tilfredshed med Jobcenter [adresse] og [adresse] service i samme periode i
2017. Dengang deltog 228 borgere i undersøgelsen svarende til en svarprocent på
25 pct. Arbejdsmarkedsudvalget blev på møde 6. december 2017 forelagt
undersøgelsens resultater.

**VURDERING**

Det vurderes, at besvarelserne fra de 389 deltagere udgør
et tilstrækkeligt grundlag for at vurdere den oplevede service i Jobcenter
[adresse] og Ydelsescentret.

Brugertilfredshedsundersøgelsen viser overordnet, at der generelt er en høj
grad af tilfredshed med Jobcenter [adresse] og [adresse] service blandt
deltagerne. Deltagerne svarer generelt mere positivt omkring deres oplevelse
med Jobcenter [adresse] og Ydelsescentret i 2019 sammenlignet med
brugertilfredshedsundersøgelsen i 2017.

Brugertilfredshedsundersøgelsen viser bl.a. at:

·
84 % er ”meget enige” eller ”enige” i, at de har et
tilfredsstillende samarbejde med Jobcenter [adresse].

·
73 % er ”meget enige” eller ”enige” i, at de har et
tilfredsstillende samarbejde med Ydelsescentret.

·
67 % er ”meget enige” eller ”enige” i, at Jobcenter [adresse] øger
deres muligheder for at komme i job eller uddannelse.

Job og Økonomi har udarbejdet en rapport med resultaterne
af brugertilfredshedsundersøgelsen. Rapporten er vedlagt som bilag.

På baggrund af resultaterne af brugertilfredshedsundersøgelsen og de uddybende
kommentarer vil Job og Økonomi iværksætte følgende indsatser med henblik på at
fastholde den høje tilfredshed samt yderligere styrke servicen i Jobcenter
[adresse] og Ydelsescentret:

·
Arbejde på at sikre god kommunikation mellem borgere og
medarbejdere. Dette sker bl.a. ved at arbejde med en empowerment baseret
tilgang og gennem kurser i ”Styrket borgerkontakt” for nye medarbejdere.

·
Fortsætte arbejdet med at forbedre telefonservicen. Der er
igennem 2019 arbejdet med at levere en bedre telefonservice bl.a. ved at udvide
telefontiden i Ydelsescentret og generelt arbejde med større tilgængelighed.
Dette arbejde vil fortsætte i 2020 med henblik på, at borgerne fremadrettet
oplever en endnu bedre telefonbetjening.

·
Arbejde videre med resultaterne af
brugertilfredshedsundersøgelsen i de enkelte afdelinger i jobcenter og
ydelsescenter med henblik på at arbejde med de konkrete input til den enkelte
afdeling. Der er særligt fokus på, hvordan der kan arbejdes yderligere med at
beskrive borgernes perspektiver, sådan at de kan se nye muligheder for job og
uddannelse.

·
Foretage fokusgruppeinterviews med en række borgere med henblik
på at få uddybet perspektiverne i brugertilfredshedsundersøgelsen med henblik
på at fastholde tilfredsheden og yderligere forbedre den beskæftigelsesrettede
indsats.

**ØKONOMI** Der er ingen økonomiske konsekvenser.

**INDSTILLING**

Direktøren for Job og Økonomi indstiller til Byrådet:

1.
At ”Resultater fra
brugertilfredshedsundersøgelsen ved Jobcenter [adresse] og Ydelsescentret 2019”
tages til efterretning.

2.
At de fremadrettede indsatser
godkendes.

3.
At der gennemføres en ny brugertilfredshedsundersøgelse i efteråret
2021.

**BESLUTNING**

***Arbejdsmarkedsudvalget, 3. december 2019:***

Fraværende:Ingen

Indstilles godkendt.

***Økonomiudvalget, 10. december 2019:***

Fraværende:Jacob Mikkelsen

Indstilles godkendt.

**Bilag**

|  |  |
| --- | --- |
| Resultater af brugertilfredshedsundersøgelsen ved Jobcenter [adresse] og Ydelsescentret efterår 2019 | 710-2019-217600 |